
	1.
	Informatīvais ziņojums
Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu
	Priekšlikums
Kultūras ministrija ir izskatījusi informatīvo ziņojumu “Par Latvijas Republikas Saeimas parlamentārās izmeklēšanas komisijas “Par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā” ziņojumā iekļauto ieteikumu īstenošanu” un tam pievienoto protokollēmuma projektu (26-TA-1790) un kopumā tos saskaņo bez iebildumiem.
 
Vienlaikus vēršam uzmanību, ka informatīvā ziņojuma 4.punktā  “Pasākumu plāns Parlamentārās izmeklēšanas komisijas ziņojumā iekļauto ieteikumu īstenošanai” ir iekļauts Parlamentārās izmeklēšanas komisijas ieteikums Nr. (10.) 5. “Novērst Latvijas pilsoņus diskriminējošo situāciju, kurā Sabiedrības integrācijas fonds sniedz ārvalstu pilsoņiem tādus bezmaksas sociālos pakalpojumus, kas Latvijas pilsoņiem nav pieejami.”, kura izpildei uzdots pasākums Kultūras ministrijai pārskatīt Sabiedrības integrācijas fonda īstenotās programmas, lai novērstu praksi, kad ārvalstu pilsoņi saņem pieejamākus pakalpojumus iepretim Latvijas pilsoņiem. Kultūras ministrija ir identificējusi, ka šāda veida pakalpojums tiek sniegts Eiropas Savienības kohēzijas politikas programmas 2021.- 2027. gadam 4.3.4. specifiskā atbalsta mērķa "Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām" 4.3.4.8. pasākuma "Sabiedrības saliedēšana, veicinot jauniebraucēju iekļaušanos vietējā sabiedrībā un sekmējot starpkultūru komunikāciju" ietvaros, kurā tiek nodrošināti pielāgoti, individuāli sociālekonomiskās iekļaušanās mentoru un sociālo darbinieku pakalpojumi patvēruma meklētājiem un starptautiskās aizsardzības saņēmējiem.
Pasākuma īstenošana ir plānota līdz 2029.gada 31.decembrim un tam paredzēts finansējums 2 198 208 euro apmērā, no kuriem 1 868 476 euro ir Eiropas Savienības finansējums un 329 732 euro ir valsts budžeta finansējums. Pārskatot šo pakalpojumu sniegšanu, jāņem vērā šādi nosacījumi:
1.       līguma laušanas gadījumā jānodrošina projekta īstenošanas līguma saistību pārņemšana jaunajam finansējuma saņēmējam pēc kompetences; 
2.       ja lauztā līguma saistību pārņemšana netiek nodrošināta, secīgi netiek izpildītas saistības par  projekta rezultātu un mērķa sasniegšanu un tam atbilstoši seko finansējuma  apturēšana un izlietotā finansējuma atgūšana, kas radīs valstij zaudējumus.
Piedāvātā redakcija
-
	Maruta Mičule (KM)



